

**Στο 1ο Παιδικό Φεστιβάλ του Εθνικού Δευτεράς ο Σωτήρης Αδάμου**

Το μέλος του ΔΣ ΚΟΑ Σωτήρης Αδάμου παρευρέθηκε στο 1ο Παιδικό Φεστιβάλ του Εθνικού Δευτεράς που έγινε υπό την αιγίδα του Κυπριακού Οργανισμού Αθλητισμού την Κυριακή 30Οκτωβρίου.

Ο κ. Αδάμου εκπροσώπησε τον Πρόεδρο του ΚΟΑ Ανδρέα Μιχαηλίδη και τον Οργανισμό στην εκδήλωση, τα έσοδα της οποίας διατέθηκαν στη φιλανθρωπική οργάνωση «Ένα όνειρο μία ευχή».

«Τέτοιες εκδηλώσεις αποτελούν παράδειγμα προς μίμηση για όλους μας. Κι ακόμη περισσότερο όταν το κοινό που επωφελείται είναι τα παιδιά. Ο ΚΟΑ δεν χάνει ευκαιρία να φανερώνει και τον κοινωνικό ρόλο που έχει, να αποκαλύπτει το φιλανθρωπικό του προσωπείο και να στηρίζει κάθε πρωτοβουλία όπως αυτή, που στόχο έχει να βοηθήσει τον συνάνθρωπό μας», επισήμανε στον χαιρετισμό του ο κ. Αδάμου.